2019. szeptember 11., szerda | Kárpátalja.ma
Kezdőlap » Kalendárium » 2019. szeptember 11., szerda
Szerkesztő: Lechner Ilona Kalendárium 2019-09-11	0 57 megtekintés
Teodóra – görög-német eredetű; jelentése: Isten ajándéka.
Eszterházy Miklós, galánthai gróf (Galánta, 1552. április 8. – Nagyhöflány, 1645. szeptember 11.) Nádor, politikai és vallásos művek írója. A szülei protestánsok voltak, de ő 1601-ben áttért a katolikus hitre, amiért kitagadták. Mágocsy Ferenc kassai kapitányhoz menekült, akinek a vezetése alatt hadiszolgálatba állt. 1610-ben feleségül vette Nyári Krisztinát, aki révén megkapta a beregszentmiklósi uradalmat. 1612-ben ismét megnősült, Mágocsy Ferenc özvegyét vette el, ezáltal ő lett a munkácsi uradalmak és Beregszász ura. Gyakran tartózkodott a vidéken. II. Mátyás bárói rangra emelte, és Regéc törvényes urává tette. Egykori hitoktatója, Pázmány Péter az ő közbenjárására lett turóci prépostból esztergomi érsek. 1617-ben beregi, 1618-ban zólyomi főispán, titkos tanácsos, főudvarmester. 1622-ben fontos szerepet játszott a nikolsburgi béke megkötésében. Kamarás, országbíró, érsekújvári és a bányavárosi végek főkapitánya lett. 1625-ben a soproni országgyűlés az ország nádorává választotta. Ellenezte az erdélyi fejedelmek függetlenségi törekvéseit, Bethlen Gábor és I. Rákóczi György ellen fegyverrel is harcolt. Ellenezte továbbá a jobbágyi terhek könnyítését és a hajdúkiváltságok adományozását. I. Rákóczi Györggyel heves küzdelmet folytatott munkácsi birtokaiért.
– Festetics György gróf Keszthelyen megalakítja a Georgikont, Európa első gazdasági akadémiáját (1797)
„… Nőé… Istent félve és tisztelve készítette el a bárkát háza népe megmentésére.” (Zsidók 11:7)
Több mint 120 templomot és keresztény kegyhelyet rongáltak vagy semmisítettek meg a 2011 óta zajló szíriai polgárháborúban a konfliktus szereplői...